AYUD วิ่ง 6 วันติด พุ่งต่อเกือบ 6% นิวไฮในรอบกว่า 27 ปี โบรกฯแนะซื้อเก็งกำไร ชูเทคนิคสวย
AYUD วิ่ง 6 วันติด พุ่งต่อเกือบ 6% นิวไฮในรอบกว่า 27 ปี โบรกฯแนะซื้อเก็งกำไร ชูเทคนิคสวย โดย ณ เวลา 16.26 น. ราคาอยู่ที่ 52 บาท บวก 2.75 บาท หรือ 5.58% สูงสุดที่ 52.25 บาท ต่ำสุดที่ 49 บาท มูลค่าซื้อขายที่ 107.57 ล้านบาท 
9 มี.ค. 2561

ผู้สื่อข่าวรายงานว่า ราคาหุ้นบริษัท ศรีอยุธยา แคปปิตอล จำกัด (มหาชน) หรือ AYUD ณ เวลา 16.26 น. ราคาอยู่ที่ 52 บาท บวก 2.75 บาท หรือ 5.58% สูงสุดที่ 52.25 บาท ต่ำสุดที่ 49 บาท มูลค่าซื้อขายที่ 107.57 ล้านบาท

โดยราคาหุ้นวิ่ง 6 วันติดโดยนับตั้งแต่หุ้นยืนที่ระดับ 38 บาท เมื่อวันที่ 28 ก.พ.61 อีกทั้งราคาหุ้นปรับตัวขึ้นสูงสุดในรอบ 27 ปี 7 เดือน หลังราคาหุ้นปิดที่ระดับ 52.71 บาท เมื่อวันที่ 3 ส.ค.2533
ด้าน บล.โกลเบล็ก ระบุในบทวิเคราะห์ (2 มี.ค.) แนะนำ “ซื้อเก็งกำไร” AYUD ให้แนวรับ 38.25 บาท / แนวต้าน 41.00 บาท / Cut loss  37.50 บาท โดยหลังราคาพักตัวมาราว 1 เดือนเริ่มมีแรงซื้อกลับเข้ามาทำให้ปิดสร้างแท่งเทียนเขียวพร้อมวอลุ่มที่เพิ่มขึ้นสนับสนุน สอดคล้องกับค่าสัญญาณ RSI +MACD ที่ชี้ขึ้นทำให้มีโอกาสปรับตัวขึ้นต่อได้